हाईकोर्ट ने मोहाली नगर निगम को बेशक बहाल कर दिया है। लेकिन पार्षद और मेयर बनने की जद्दोजहद में लगे लोगों को अभी काफी इंतजार करना होगा। क्योंकि सबसे पहले निगम की नए सिरे से हदबंदी होगी। हद तय करने के बाद ऐतराज मांगे जाएंगे, फिर नोटिफिकेशन होगी। उसके बाद वार्डबंदी की जाएगी और उसकी भी पूरी प्रक्रिया होगी। फिर चुनाव की बारी आएगी। इस सारी प्रक्रिया में काफी वक्त लगेगा। पंजाब के कई निगम इस बात के गवाह हैं कि निगम बनने के कई साल बाद ही वहां चुनाव हुए थे। मोहाली भी फिलहाल अफसरों के रहमो-करम पर ही रहने की उम्मीद है।